Էդուարդ Զացեպին

Էդուարդ Կոստանտինովիչ Զացեպին (), ռուս ֆուտբոլիստ, հարձակվող։

Գործունեություն 
Ֆուտբոլով սկսել է զբաղվել հայրենի Միչուրինսկ քաղաքում։ Առաջին պրոֆեսիոնալ պայմանագիրը կնքել է Տամբովի «Սպարտակ» ակումբի հետ։ Այտեղ խաղացել է երեք տարի, ինչից հետո տեղափոխվել է Մորդովիայի «Սվետոտեխնիկա» ակումբ, որտեղ հանդես է եկել մինչև 1997 թվականի առաջնության ավարտը։ Դեկտեմբերին պայմանագիր է կնքել մոսկովյան «Դինամո» ակումբի հետ, սակայն արդեն հաջորդ տարվա սկզբին մարզվել է Սոչիի «Ժեմչուժինա» ակումբում, որի հետ էլ արդյունքում շարունակել է կարիերան։

1998  թվականի ապրիլի 18-ին Զացեպինը խփել է իր առաջին գոլը Սոչիի ակումբի կազմում՝ գրավելով Մոսկվայի «Սպարտակի» դեմ դարպասը  «Լոկոմոտիվ» մարզադաշտում. նա աչքի է ընկել  «Լոկոմոտիվ» մարզադաշտում ացնկացվող խաղի 31-րդ րոպեին  և թիմին օգնել խաղն ավարտել ոչ-ոքի։ «Ժեմչուժինայի» կազմում Զացեպինն  ընդհանուր առմամբ անցկացրել է 43 խաղ Բարձրագույն դիվիզիոնում։

1999 թվականի մրցաշրջանի արդյունքում «Ժեմչուժինա» ակումբն զբաղեցրել է ամենավերջին տեղը և անցեկ Առաջին դիվիզիոն։ Զացեպինը հրավիրվել է Վորոնեժի «Ֆակել» ակումբ, որը դուրս էր եկել բարձրագույն դիվիզիոն, ինչպես նաև «Շիննիկ» ակումբից։ Զացեպինը տեղափոխվել է «Շիննիկ», որի մարզիչ Ալեքսանդր Պոբեգալովի հետ ծանոթ էր։ «Շիննիկ» ակումբից հետո հանդես է եկել Լիպեցկի «Մետալուրգ», Աստրախանի «Վոլգար Գազպրոմ», «Լիսմա Մորդավիա» և Բրյանսկի «Դինամո» ակումբներում։ Լինելով թիմի լավագույն ռմբարկուն՝ տեղափոխվել է երկրորդ դիվիզիոնի «Սադովիկ» ակումբ (Ստեռլիտամակ)։ Թիմը եղել է առաջատար 2004 թվականի առաջնությունում, սակայն սեպտեմբերին ակումբի միավորներից հանվել է 57 միավոր, որոնք թիմը հավաքել էր Զվիադ Ջելաձեի մասնակցությամբ անցկացված խաղերում, որի ռուսական քաղաքացիությունը ճանաչվել է անվավեր, և «Սադովիկ» ակումբը տեղափոխվել է մրցաշարային աղյուսակի վերջը։ Մյուս մրցաշրջանում ակումբը հաղթել է «Ուրալ Պովոլժիե» տարածաշրջանում և իրավունք է ստացել հանդես գալ առաջին դիվիզիոնում, իսկ Զացեպինը 36 գոլերով դարձել է երկրորդ դիվիզիոնի լավագույն ռմբարկու։

2009 թվականի սկզբին Զացեպինը մասնակցել է դիտումների ղազախական «Իրտիշ» ակումբում, որի հետ էլ արդյունքում կնքել է պայմանագիր։ Մրցաշրջանի երկրորդ կեսն անցկացրել է բելառուսական «Վիտեբսկ» ակումբի կազմում։ 2011 թվականի փետրվարի 13-ին պայմանագիր է կնքել Կուրսկի «Ավանգարդ» ակումբի հետ։ Ակբումբում իր նորամուտը  կատարել էապրիլի 17-ին՝ «Գուբկին» ակումբի դեմ խաղի ընդմիջումի հետո փոխարինելով Դիմտրի Ախբուին։ Բելգորոդի «Սալյուտի» դեմ խաղի 78-րդ րոպեին փոխարինել է Կարեն Սարգսյանին, ինչից 12 րոպե հետո գոլ է խփել Դենիս Սինյաևի՝ անկյունայինից կատարած հարվածից հետո՝ ձևակերպելով խաղի վերջնական հաշիվը՝ 2:0 հաշվով։ 2011 թվականի օգոստոսի 1-ին դուրս է մնացել «Ավանգարդի» հայտացուցակից։

Խաղացել է սիրողական «Բարս», «Մոսկվա», «Պերսպեկտիվ», «Սետուն 1960» ակումբներում։

Ձեռքբերումներ

Թիմային 

 Երկրորդ դիվիզիոնի «Ուրալ Պովոլժե» տարածաշրջանի հաղթող – 2005
 ՊՖԼ գավաթի հաղթող – 2005

Անձնական 
 Երկրորդ դիվիզիոնի «Կենտրոն» տարածաշրջանի լավագույն ռմբարկու – 1997 (26 գոլ)
 Երկրորդ դիվիզիոնի «Ուրալ Պովոլժիե» տարածաշրջանի լավագույն խաղացող – 2005
 Երկրորդ դիվիզիոնի «Ուրալ Պովոլժիե» տարածաշրջանի լավագույն ռմբարկու – 2005 (36 գոլ)
 ՊՖԼ գավաթի լավագույն խաղացող – 2005
 ՊՖԼ գավաթի լավագույն ռմբարկու – 2005 (4 գոլ)

Ծանոթագրություններ

Արտաքին հղումներ 
 
 

Ռուս ֆուտբոլիստներ
Մորդովիա Սարանսկի ֆուտբոլիստներ
Ֆուտբոլի հարձակվողներ
Ռուսաստանի Պրեմիեր Լիգայի խաղացողներ